   This is an unofficial translation of the GNU General Public License into
   Hungarian. It was not published by the Free Software Foundation, and does
   not legally state the distribution terms for software that uses the GNU
   GPL—only the original English text of the GNU GPL does that. However, we
   hope that this translation will help Hungarian speakers understand the GNU
   GPL better.

   Ez a GNU General Public License nem hivatalos magyar fordítása. A
   fordítást nem a Free Software Foundation adta ki, és jogi értelemben
   nem határozza meg a GNU GPL-t felhasználó szoftverek terjesztési
   feltételeit – e tekintetben csak a GNU GPL angol nyelvű verziója
   irányadó. Mindazonáltal reméljük, hogy ez a fordítás segít a GNU
   GPL jobb megértésében.

   http://www.gnu.org/licenses/gpl.html

                        GNU General Public License (GPL)

   3. változat, 2007. június 29.

   Copyright (C) 2007 Free Software Foundation, Inc. <http://fsf.org/>

   A jelen licencdokumentumot bárki szabadon lemásolhatja és a pontos
   másolatait terjesztheti, de a módosítása tilos.

Előszó

   A GNU GPL egy szabad, „copyleft” típusú [a szerzői jog egy részét
   fenntartó, más részéről lemondó] licenc szoftverekhez és más
   munkákhoz.

   A legtöbb szoftver licencei azzal a szándékkal készültek, hogy minél
   kevesebb lehetőséget adjanak a szoftver megváltoztatására és
   terjesztésére. Ezzel szemben a GNU GPL célja, hogy garantálja a szabad
   szoftver másolásának és terjesztésének szabadságát, ezáltal
   biztosítva a szoftver szabad felhasználhatóságát minden felhasználó
   számára. A GPL szabályai vonatkoznak a Free Software Foundation
   legtöbb szoftverére, illetve minden olyan programra, melynek szerzője
   úgy dönt, hogy ezt használja a szerzői jog megjelölésekor. (A Free
   Software Foundation egyes szoftvereire a GNU LGPL érvényes.) Bárki
   használhatja a programjaiban a GPL-t a szerzői jogi megjegyzésnél.

   A szabad szoftver megjelölés nem azt jelenti, hogy a szoftvernek nem
   lehet ára. A GPL licencek célja, hogy garantálja a szabad szoftver
   másolatainak szabad terjesztését (és e szolgáltatásért akár díj
   felszámítását), a forráskód elérhetőségét, hogy bárki szabadon
   módosíthassa a szoftvert, vagy felhasználhassa a részeit új szabad
   programokban; és hogy mások megismerhessék ezt a lehetőséget.

   A szerző jogainak védelmében korlátozásokat kell hozni, amelyek
   megtiltják, hogy bárki megtagadhassa ezeket a jogokat másoktól, vagy
   bárki mást ezekről való lemondásra kényszerítsen.
   Ezek a megszorítások bizonyos felelősségeket jelentenek azok
   számára, akik a szoftver másolatait terjesztik vagy módosítják.

   Ha valaki például ilyen program másolatait terjeszti, akár ingyen vagy
   bizonyos összeg fejében, a szoftverre vonatkozó minden jogot tovább
   kell adnia a fogadó feleknek. Biztosítani kell továbbá, hogy
   megkapják vagy legalábbis megkaphassák a forráskódot is, valamint
   jelen dokumentumban lévő a licencfeltételeket is el kell juttatni
   hozzájuk, hogy tisztában legyenek a jogaikkal.

   A GNU GPL-t használó fejlesztők két lépésben védik az Ön jogait:

   (1) a szoftver szerzői jogainak védelmével és

   (2) a jelen licenc biztosításával, amely jogalapot biztosít a szoftver
   másolására, terjesztésére és/vagy módosítására.

   Az egyes fejlesztők és szerzők védelmében a GPL világosan kimondja,
   hogy az általa licencelt szabad szoftverre nincs jótállás. A GPL – a
   felhasználók és a szerzők érdekében egyaránt – megköveteli, hogy
   a módosított verziókon a változások meg legyenek jelölve, hogy az
   esetleges problémákat ne róhassák fel – tévesen – a korábbi
   változatot készítőnek.

   Egyes eszközök úgy készültek, hogy ne tegyék lehetővé a
   felhasználóknak a bennük található szoftver módosított
   változatainak telepítését vagy futtatását, miközben a gyártó
   képes erre. Ez alapjaiban nem fér össze a célunkkal, hogy védjük a
   felhasználóknak a szoftver módosítására vonatkozó szabadságát. Az
   ilyen visszaélések legkövetkezetesebb módon az egyének által
   használható termékeknél fordulnak elő, ahol ez a
   legelfogadhatatlanabb. Éppen ezért a GPL jelen verzióját kifejezetten
   úgy készítettük, hogy tiltsa az ilyen termékek gyakorlatát.
   Amennyiben lényeges mértékben más területeken is előfordulnak
   hasonló problémák, úgy készen állunk, hogy ezt a rendelkezést
   kiterjesszük a GPL jövőbeni verzióiban azokra a területekre is, hogy
   védjük a felhasználók szabadságát.

   Végül, a szabad szoftver létét állandóan fenyegetik a
   szoftverszabadalmak. Az államoknak általában nem szabadna engedniük,
   hogy szabadalmakat jegyezhessenek be az általános célú
   számítógépekhez való szoftverek fejlesztésének és használatának
   korlátozására, azonban azokban az országokban, ahol lehetőség van az
   ilyen szabadalmak bejegyzésére, el szeretnénk kerülni a valós
   veszélyt a szabad programok oly módon történő átalakításának,
   hogy saját szellemi tulajdont képezzenek belőle. Ennek megelőzéséhez
   a jelen GPL rögzíti, hogy szabadalmak nem használhatók a program nem
   szabaddá tételére.

   A másolásra, terjesztésre, módosításra vonatkozó pontos szabályok
   és feltételek:

FELTÉTELEK ÉS KIKÖTÉSEK

  0. Meghatározások

   A "jelen Licenc" GNU General Public License 3. változatát jelenti.

   "Szerzői jog" alatt értünk minden, a szerzői joghoz hasonló
   törvényt, amely vonatkozhat másfajta munkákra, például félvezetők
   maszkjaira is.

   "Program" minden olyan, szerzői joggal védhető munka, amely a jelen
   Licenccel kerül licencelésre. Minden licencet kapóra úgy hivatkozunk,
   hogy "Ön". A "licencet kapók" és a "fogadók" lehetnek egyének és
   szervezetek egyaránt.

   Egy adott munka "módosítása" azt jelenti, hogy egy változatlan
   példány készítése helyett egy részét vagy egészét lemásolják
   vagy adaptálják oly módon, amihez szerzői jogi engedély szükséges.
   Az eredményül kapott munka a korábbi munka "módosított változata",
   vagy olyan munka, amelyik a korábbi munkán "alapul".

   A "Lefedett munka" vagy a nem módosított Programot jelenti, vagy a
   Programon alapuló munkát.

   Egy munka "terjesztése" olyan cselekvést jelent, amely engedély
   hiányában közvetlenül vagy másodlagosan felelőssé tenne az
   alkalmazható szerzői jogi törvények megsértéséért, kivéve
   közülük a számítógépen történő végrehajtást vagy egy
   magánpéldány módosítását. Terjesztés tehát a másolás, a
   szétosztás (módosítással vagy anélkül), a közzététel és egyes
   országokban még további tevékenységek is.

   Egy munka "továbbadása" bármilyen olyan fajta terjesztést jelent,
   amelynek eredményeképp más felek példányokat állíthatnak elő vagy
   kaphatnak. Egy felhasználóval való kapcsolat egy
   számítógép-hálózaton keresztül, példány átvitele nélkül, nem
   számít továbbadásnak.

   Egy interaktív felhasználói felületen akkor jelenik meg "Megfelelő
   jogi figyelmeztetés, ha kényelmesen és szembetűnően

   (1) megjeleníti a megfelelő szerzői jogi figyelmeztetést és

   (2) tudatosítja a felhasználóban, hogy nincs jótállás a munkára
   vonatkozóan (kivéve a biztosított jótállás mértékében),

   hogy a licencet kapók csak a jelen Licenc keretében adhatják tovább a
   munkát, valamint azt, hogy milyen módon tekinthető meg a jelen Licenc.
   Ha a felületen megjelenik felhasználói parancsok vagy lehetőségek
   listája, például egy menü, akkor a lista egy szembetűnő eleme
   megfelel ennek a feltételnek.

  1. Forráskód

   Egy munka "forráskódja" a munka módosításhoz használt előnyben
   részesített formátum. A "tárgykód" a munka bármilyen, nem
   forráskódú formátuma.

   A "Szabványos felület" vagy egy elismert szabványtestület által
   meghatározott hivatalos, szabványos felület, vagy egy adott
   programozási nyelv felületei esetén az adott nyelven dolgozó
   fejlesztők által széles körben használt felület.

   Egy végrehajtható munka "Rendszerkönyvtára" lehet bármi, kivéve a
   munka egészét, ami

   (a) szerepel a Fő komponens csomagolásának szokásos formájában, de
   amelyik nem az adott Fő komponens része és

   (b) kizárólag azt a célt szolgálja, hogy lehetővé tegye az adott Fő
   komponens használatát, vagy egy Szabványos felületet valósítson meg,
   amely megvalósítás nyilvánosan elérhető mindenki számára,
   forráskód formátumban.

   A "Fő komponens" ebben a szövegkörnyezetben a végrehajtható munka
   futtatásához használt operációs rendszer (ha van ilyen), a munka
   létrehozásához használt fordító, vagy a futtatásához használt
   tárgykód-értelmező egy fő, lényegi komponensét (kernel,
   ablakkezelő rendszer és hasonlók) jelenti.

   Egy tárgykód formátumú munka "Vonatkozó forrása" az összes olyan
   forráskódot jelenti, amelyre szükség van a tárgykód
   előállításához, telepítéséhez, (végrehajtható munka esetén) a
   tárgykód futtatásához és a munka módosításához, beleértve az
   ilyen tevékenységeket vezérlő parancsfájlokat is. Nem tartalmazza
   azonban a munka Rendszerkönyvtárait, az általános célú eszközöket,
   vagy az általánosan elérhető szabad programokat, amelyeket nem
   módosított állapotban használnak e tevékenységek elvégzésére és
   amelyek nem képezik részét a munkának. Például a Vonatkozó forrás
   magában foglalja a munka forráskódfájljaihoz társított
   felületdefiníciós fájlokat, valamint az olyan megosztott
   programkönyvtárak és dinamikusan kapcsolt alprogramok forráskódját,
   amelyeket a munka kifejezetten igényel, például a bizalmas
   adatkommunikációhoz, vagy az alprogramok és a munka egyéb részei
   közötti folyamatvezérléshez.

   A Vonatkozó forrásnak nem kell semmi olyat tartalmaznia, amit a
   felhasználók automatikusan újra elő tudnak állítani a Vonatkozó
   forrás egyéb részeiből.

   A Vonatkozó forrás egy forráskód formátumú munka esetében a munka
   maga.

  2. Alapvető jogosultságok

   A jelen Licenc keretében megadott minden jog a Program szerzői jogának
   érvényességi idejére szól, és visszavonhatatlan, feltéve, hogy a
   leírt feltételek teljesülnek. A jelen Licenc kifejezetten kijelenti,
   hogy Ön korlátlanul jogosult futtatni a nem módosított Programot. A
   Lefedett munka futtatásából származó kimenetre csak akkor vonatkozik
   a jelen Licenc, ha a kimenet tartalmában szintén Lefedett munkát
   képvisel. A jelen Licenc elismeri az Ön jogait a szerzői jogi törvény
   által biztosított a szabad felhasználásra vagy azzal egyenértékű
   tevékenységre.

   Ön korlátozás nélkül készíthet, futtathat és terjeszthet Lefedett
   munkákat, amelyet nem ad tovább, feltéve, hogy az Ön licence
   egyébként érvényben marad. Ön továbbadhat Lefedett munkákat
   másoknak azzal az egyetlen céllal, hogy módosításokat készítsenek
   kizárólag az Ön számára, vagy az Ön számára megteremtsék e munka
   futtatásának feltételeit, feltéve, hogy betartja a jelen Licenc
   feltételeit arra vonatkozóan, hogy továbbít minden anyagot, amelynek a
   szerzői jogait nem Ön szabályozza. Azok, akik így előállítanak vagy
   futtatnak Lefedett munkákat, azt kizárólag az Ön nevében, az Ön
   irányítása és felügyelete alatt tehetik, olyan feltételekkel, ami
   megtiltja számukra példányok készítését az Ön szerzői joggal
   védett anyagairól az Önnel való kapcsolaton kívül.

   Bármilyen más körülmények között a továbbadás kizárólag az
   alábbiakban leírt módon történhet. A továbblicencelés nem
   engedélyezett; a 10. szakasz feleslegessé teszi.

  3. A felhasználók törvényes jogainak védelme a megkerülésellenes
  törvénytől

   Semmilyen Lefedett munka nem tekinthető hatékony műszaki megoldás
   részének semmilyen, az 1996. december 20-án elfogadott WIPO szerzői
   jogi egyezmény 11. cikkelyének követelményét kielégítő,
   alkalmazható jogszabály szerint, vagy más hasonló, az ilyen
   intézkedések megkerülését tiltó vagy korlátozó jogszabály
   szerint.

   Egy Lefedett munka továbbadásakor Ön lemond minden jogáról, amellyel
   megtilthatná a műszaki megoldások megkerülését olyan mértékben,
   amennyiben az ilyen megkerülést befolyásolja a jelen Licencben a
   Lefedett munkára vonatkozóan megadott jogok gyakorlása, és lemond
   minden szándékáról, hogy módosítsa a munkát vagy korlátozza annak
   működését annak érdekében, hogy kikényszerítse a munka
   felhasználóit illetően az Ön vagy harmadik feleknek a műszaki
   megoldások megkerülésére vonatkozó jogait.

  4. Pontosan megegyező példányok továbbadása

   A Program változatlan forráskódja továbbadható abban a formában,
   amelyben megkapta, bármilyen adathordozón, feltéve, hogy minden egyes
   példányon pontosan szerepel a megfelelő szerzői jogi megjegyzés;
   érintetlenül kell hagyni minden figyelmeztetést, amely arról szól,
   hogy a kódra a jelen Licenc és a 7. szakaszban található nem
   engedélyező feltételek vonatkoznak; érintetlenül kell hagyni a
   garancia teljes hiányára utaló szöveget; valamint a jelen
   licencdokumentumot is el kell juttatni mindazokhoz, akik a Programot
   kapják.

   Bármekkora díj felszámítható a másolat fizikai továbbadása
   fejében (de nem kötelező), illetve díjazás fejében a Programhoz
   támogatás vagy garanciális védelem is biztosítható.

  5. Módosított forrású változatok továbbítása

   Továbbíthatja a Programon alapuló munkákat, vagy a Programból
   létrehozásukhoz szükséges módosításokat forráskód formájában a
   4. szakasz rendelkezéseinek megfelelően, amennyiben az alábbi
   feltételeket is teljesíti:

   a) A munkának szembetűnő figyelmeztetést kell tartalmaznia arról,
   hogy módosított, és a módosítás dátumáról.

   b) A munkának jól látható figyelmeztetést kell tartalmaznia arról,
   hogy a jelen Licenc és a 7. szakaszban található feltételek
   vonatkoznak rá. Ez a követelmény módosítja a 4. szakasz
   „érintetlenül kell hagyni minden figyelmeztetést” követelményét.

   c) A teljes munkát egészében a jelen Licenccel kell licencelni mindenki
   számára, aki akár csak egy példány birtokába is juthat. A jelen
   Licenc – és a 7. szakasz összes alkalmazható további feltétele –
   tehát érvényes lesz a munka egészére és összes részére,
   függetlenül attól, hogyan csomagolják. A jelen Licenc nem ad
   engedélyt a munka bármilyen egyéb módon történő licencelésére, de
   nem érvényteleníti az ilyen engedélyt, ha azt külön kapta.

   d) Ha a munkának vannak interaktív felhasználói felületei, akkor
   mindegyiken meg kell jeleníteni a Megfelelő jogi figyelmeztetést; ha
   azonban a Programban vannak olyan interaktív felületek, amelyek nem
   jelenítik meg a Megfelelő jogi figyelmeztetést, akkor az Ön
   munkájának sem kell.

   Egy Lefedett munka egy összeállításban szerepeltetése egy
   tárolóeszköz vagy terjesztési adathordozó egy kötetén más,
   különálló és független munkákkal, amelyek természetüknél fogva
   nem a Lefedett munka bővítményei és amelyek nincsenek egyesítve vele,
   "kapcsolt gyűjteménynek" tekintendő, ha az összeállítás és az
   eredményül kapott szerzői jogok nem használhatók arra, hogy
   korlátozzák az összeállítás felhasználóinak hozzáférését vagy
   törvényes jogait azon túl, amit az egyes munkák maguk engedélyeznek.
   Egy Lefedett munka szerepeltetése egy kapcsolt gyűjteményben nem
   jelenti azt, hogy a jelen Licenc a kapcsolt gyűjtemény más részeire is
   vonatkozik.

  6. Nem forráskód formátum továbbadása

   Egy Lefedett munka tárgykód formátumban is továbbadható a 4. és 5.
   szakaszok rendelkezéseinek megfelelően, feltéve, hogy továbbítja a
   géppel olvasható Vonatkozó forrást is a jelen Licenc keretében, az
   alábbi módok valamelyikén:

   a) Továbbadja a tárgykódot fizikai termékként vagy abban
   megtestesítve (beleértve a fizikai terjesztési adathordozót), és vele
   együtt a Vonatkozó forrást rögzítetten, egy tartós, a
   szoftverterjesztéshez jellemzően használt fizikai adathordozón.

   b) Továbbadja a tárgykódot fizikai termékként vagy abban
   megtestesítve (beleértve a fizikai terjesztési adathordozót), és
   mellé írásban vállalja, hogy legalább három évig, de addig, amíg
   tartalékalkatrészeket vagy vásárlói támogatást nyújt a termék
   adott modelljéhez, mindenképpen érvényes (mi érvényes?), bárkinek,
   aki rendelkezik a tárgykóddal, vagy

   (1) biztosítja a Vonatkozó forrást a jelen Licenc által lefedett
   termék minden szoftverének egy tartós, a szoftvercseréhez jellemzően
   használt fizikai adathordozón, nem nagyobb összegért, mint az Önnek a
   forrás fizikai továbbításával kapcsolatos ésszerű költségei, vagy

   (2) ingyenesen elérhetővé teszi a Vonatkozó forrást egy hálózati
   kiszolgálón lemásolás céljára.

   b) Convey the object code in, or embodied in, a physical product
   (including a physical distribution medium), accompanied by a written
   offer, valid for at least three years and valid for as long as you offer
   spare parts or customer support for that product model, to give anyone who
   possesses the object code either (1) a copy of the Corresponding Source
   for all the software in the product that is covered by this License, on a
   durable physical medium customarily used for software interchange, for a
   price no more than your reasonable cost of physically performing this
   conveying of source, or (2) access to copy the Corresponding Source from a
   network server at no charge.

   c) Továbbadja a tárgykód egyedi példányait egy, a Vonatkozó forrás
   biztosításáról szóló írásos ajánlattal együtt. Ezt az
   alternatívát csak esetlegesen és nem kereskedelmi célból
   engedélyezett, és csak akkor, ha a tárgykódot egy ilyen ajánlattal
   együtt kapta, a 6b. szakasznak megfelelően.

   d) Továbbadja a tárgykódot úgy, hogy hozzáférést biztosít egy
   meghatározott helyen (ingyenesen vagy díj ellenében), és ezzel
   egyenértékű hozzáférést biztosít a Vonatkozó forráshoz ugyanott,
   ugyanolyan módon, további díj felszámítása nélkül. Nem kell
   kötelezni a fogadó feleket arra, hogy a Vonatkozó forrást is
   lemásolják a tárgykóddal együtt. Ha a tárgykód másolására
   szolgáló hely egy hálózati kiszolgáló, akkor a Vonatkozó forrás
   lehet egy másik kiszolgálón (amelyet üzemeltethet Ön vagy egy
   harmadik fél), amely egyenértékű másolási lehetőségeket biztosít,
   feltéve, hogy Ön világos útmutatást ad a tárgykód mellett, hogy hol
   található a Vonatkozó forrás. Függetlenül attól, hogy mely
   kiszolgálón található a Vonatkozó forrás, az Ön kötelessége marad
   annak biztosítása, hogy az elérhető legyen mindaddig, amíg ezeknek a
   kötelezettségeknek eleget kell tennie.

   e) Továbbadja a tárgykódot egyenrangú (peer-to-peer) átviteli
   megoldással, feltéve, hogy értesíti a többi egyenrangú felet, hogy a
   munka tárgykódja és Vonatkozó forrása a nyilvánosság számára
   ingyenesen biztosított, a 6d. szakasznak megfelelően.

   A tárgykód olyan elválasztható részét, amelynek forráskódja ki van
   hagyva a Vonatkozó forrásból, mint Rendszerkönyvtár, nem kötelező
   együtt továbbadni a munka tárgykódjával.

   "Felhasználói terméknek" tekintjük

   (1) a "fogyasztói termékeket", ami minden olyan kézzelfogható
   személyes tulajdont jelent, amelyet normálisan személyes, családi vagy
   háztartási célokra használnak, illetve

   (2) bármi olyat, amit lakásban történő felhasználásra terveztek
   vagy értékesítettek.

   Annak eldöntésekor, hogy egy adott termék fogyasztói termék-e, a
   kétséges esetekben a elterjedés mértének javára kell dönteni. Egy
   adott felhasználó által megkapott egy adott termék esetében a
   "normál használat" a szokásos vagy általános használatát jelenti a
   termék kategóriájának megfelelően, függetlenül az adott
   felhasználó állapotától, vagy attól, hogy az adott felhasználó
   milyen módon használja a terméket, várja el vagy várják el tőle a
   termék használatát. Egy termék fogyasztói termék, függetlenül
   attól, hogy a terméknek van-e lényeges kereskedelmi, ipari vagy nem
   fogyasztói felhasználási módja, kivéve, ha az ilyenek a termék
   egyetlen lényeges használati módját jelentik.

   Egy Felhasználói termék "Telepítési információi" magában
   foglalják az összes módszert, eljárást, feljogosítási kulcsot vagy
   egyéb információt, amely az adott Felhasználói termékben a Lefedett
   munka Vonatkozó forrásának egy módosított változatának
   telepítéséhez és futtatásához szükséges. Az információ
   elégséges kell, hogy legyen ahhoz, hogy a módosított tárgykód
   további működését semmilyen esetben sem akadályozza meg vagy
   hátráltassa csak azért, mert a módosítás megtörtént.

   Ha a jelen szakaszban tárgyalt munka tárgykódját egy Felhasználói
   termékben, azzal együtt, vagy kifejezetten az abban történő
   felhasználásra kerül továbbadásra, és ez egy olyan ügylet
   keretében történik, amelynek során a Felhasználói termék
   birtokviszonya és használati joga örökre vagy egy meghatározott
   időre a fogadó fél tulajdonába kerül (függetlenül attól, hogy
   hogyan van jellemezve ez az ügylet), akkor a jelen szakasz értelmében
   továbbadott Vonatkozó forráshoz mellékelni kell a Telepítési
   információkat. Ez a kötelezettség nem érvényes, ha sem Ön, sem más
   harmadik fél nem képes arra, hogy a módosított tárgykódot telepítse
   a Felhasználói termékre (például a munka ROM-ba lett telepítve).

   A Telepítési információk biztosításának kötelezettsége nem foglal
   magában kötelezettséget támogatási szolgáltatás, garancia vagy
   frissítések további biztosításához az olyan munkákhoz, amelyet a
   fogadó fél módosított vagy telepített, illetve az olyan
   Felhasználói termékekre, amelyben módosította vagy telepítette. A
   hálózati hozzáférés letiltható, ha a módosítás maga lényegesen
   és hátrányosan befolyásolja a hálózat működését, vagy megsérti
   a hálózati kommunikáció szabályait vagy protokolljait.

   Az olyan munkákhoz, amelyet a fogadó fél módosított vagy telepített,
   illetve az olyan Felhasználói termékekre, amelyben módosította vagy
   telepítette, a Telepítési információk biztosításának
   kötelezettsége nem foglal magában kötelezettséget támogatási
   szolgáltatás, garancia vagy frissítések további biztosításához. A
   hálózati hozzáférés letiltható, ha a módosítás maga lényegesen
   és hátrányosan befolyásolja a hálózat működését, vagy megsérti
   a hálózati kommunikáció szabályait vagy protokolljait.

   The requirement to provide Installation Information does not include a
   requirement to continue to provide support service, warranty, or updates
   for a work that has been modified or installed by the recipient, or for
   the User Product in which it has been modified or installed. Access to a
   network may be denied when the modification itself materially and
   adversely affects the operation of the network or violates the rules and
   protocols for communication across the network.

   A továbbadott Vonatkozó források és a biztosított Telepítési
   információk a jelen szakasszal összhangban nyilvánosan dokumentált
   formátumban kell, hogy legyenek (és egy implementációnak a
   nyilvánosság rendelkezésére kell állnia forráskód formájában),
   és nem szabad, hogy speciális jelszót vagy kulcsot kérjen a
   kicsomagoláshoz, olvasáshoz vagy másoláshoz.

  7. További feltételek

   A "További engedélyek" az olyan feltételek, amelyek a jelen Licenc
   feltételeit egészítik ki úgy, hogy kivételeket tesznek egy vagy több
   feltétellel kapcsolatban. A teljes Programra alkalmazható További
   engedélyeket úgy tekintjük, mintha szerepelnének a jelen Licencben, az
   alkalmazható törvénynek megfelelő maximális mértékben. Ha a
   További engedélyek csak a Program egy részére vonatkoznak, úgy az a
   rész külön is használható azon engedélyeknek megfelelően, de a
   teljes Programra a jelen Licenc marad érvényes, a További
   engedélyektől függetlenül.

   Egy Lefedett munka példányának továbbadásakor Ön saját belátása
   szerint eltávolíthat További engedélyeket az adott példányból, vagy
   annak bármely részéből. (A További engedélyek lehetnek úgy
   megírva, hogy megkövetelik a saját eltávolításukat, ha módosítja a
   munkát.) El is helyezhet További engedélyeket az Ön által a Lefedett
   munkához adott anyagokon, amelyekre vonatkozóan Ön rendelkezik a
   megfelelő szerzői jogi engedéllyel, vagy jogosult azt megadni.

   A jelen Licenc többi rendelkezésének ellenére, az olyan anyagokra
   vonatkozóan, amelyeket Ön ad a Lefedett munkához, Ön (amennyiben az
   anyag szerzői jogának tulajdonosai ezt engedélyezik), kiegészítheti a
   jelen Licenc feltételeit az alábbiakkal:

   a) a garancia elutasítása vagy a felelősség korlátozása a jelen
   Licenc 15. és 16. szakaszától eltérő módon; vagy

   b) meghatározott jogi figyelmeztetések vagy szerzői megjelölések
   megőrzésének megkövetelése az anyagban, vagy az őket tartalmazó
   munka által megjelenített Megfelelő jogi figyelmeztetésben; vagy

   c) az anyag eredetéről szóló hamis közlés megtiltása, vagy annak
   megkövetelése, hogy az ilyen anyagok módosított változatait ésszerű
   módon meg kelljen jelölni az eredeti változattól eltérőnek; vagy

   d) annak korlátozása, hogy az anyag licencadóinak vagy szerzőinek
   nevét reklámként használják; vagy

   e) a védjegytörvény hatálya alá eső jogok megadásának
   visszautasítása egyes márkanevek, védjegyek vagy szolgáltatási
   védjegyek használatával kapcsolatban; vagy

   f) kártalanítás megkövetelése az anyag licencadói és szerzői
   számára mindazoktól, akik szerződésben foglalt
   felelősségvállalással továbbadják az anyagot (vagy annak
   módosított változatait), minden olyan szerződéses felelősségre
   vonatkozóan, amely közvetlenül érintheti a licencadókat és a
   szerzőket.

   Minden egyéb, nem engedélyező további feltétel "további
   szigorításnak" tekintendő a 10. szakasz jelentésén belül. Ha a
   Program a megkapott formájában, vagy annak bármely része
   figyelmeztetést tartalmaz, amely kijelenti, hogy rá a jelen Licenc és
   egy további szigorító feltétel vonatkozik, akkor ezt a feltételt Ön
   eltávolíthatja. Ha a licencdokumentum további szigorítást tartalmaz,
   de engedi a továbblicencelést vagy továbbítást a jelen Licenc
   keretében, akkor Ön bővítheti az ilyen licencdokumentum feltételeivel
   szabályozott Lefedett munka anyagát, feltéve, hogy a további
   szigorítás nem marad érvényben a továbblicencelés vagy továbbítás
   után.

   Ha egy Lefedett munka feltételeit bővíti a jelen szakasz
   előírásainak megfelelően, akkor el kell helyeznie a vonatkozó
   forrásfájlokban a fájlokra vonatkozó kiegészítő feltételeket, vagy
   egy figyelmeztetést, amely jelzi, hogy hol találhatók az alkalmazható
   feltételek.

   A további feltételek, akár megengedők, akár nem engedélyezők,
   szerepelhetnek egy külön írott licenc formájában, vagy felsorolhatók
   kivételekként; a fenti követelmények mindkét esetben érvényesek.

  8. Megszűnés

   Ön kizárólag a jelen Licencben kifejezetten meghatározott módon
   jogosult terjeszteni és módosítani a Lefedett munkákat. Minden egyéb
   terjesztési vagy módosítási kísérlet érvénytelen és automatikusan
   megszünteti az Önnek a jelen Licenc keretében megadott jogait
   (beleértve a 11. szakasz harmadik bekezdésének megfelelően megadott
   szabadalmi licenceket is).

   Ha azonban teljesen megszünteti a jelen Licenc megsértését, akkor az
   Önnek egy adott szerzőijog-tulajdonostól származó licence
   visszaállításra kerül

   (a) ideiglenesen, hacsak és amíg a szerzőijog-tulajdonos kifejezetten
   és véglegesen meg nem szünteti az Ön licencét, vagy

   (b) tartósan, ha a szerzőijog-tulajdonos nem értesíti Önt a
   jogsértésről valamilyen ésszerű módon a megszűnés után 60 nappal.

   However, if you cease all violation of this License, then your license
   from a particular copyright holder is reinstated (a) provisionally, unless
   and until the copyright holder explicitly and finally terminates your
   license, and (b) permanently, if the copyright holder fails to notify you
   of the violation by some reasonable means prior to 60 days after the
   cessation.

   Ezenfelül, az Önnek egy adott szerzőijog-tulajdonostól származó
   licence véglegesen visszaállításra kerül, ha a szerzőijog-tulajdonos
   értesíti Önt a jogsértésről valamilyen ésszerű módon, ez az első
   alkalom, hogy a jelen Licenc megsértéséről (bármilyen munkával
   kapcsolatban) figyelmeztetést kapott az adott szerzőijog-tulajdonostól,
   és ha a jogsértéseket a figyelmeztetés kézhez kapása után 30 napon
   belül orvosolja.

   Az Ön jogainak a jelen szakasz értelmében megszűnése nem jelenti azt,
   hogy azon felek licencei is megszűnnek, akik példányokat vagy jogokat
   kaptak Öntől a jelen Licenc keretében. Ha az Ön jogai megszűntek, és
   nem lettek véglegesen visszaállítva, akkor Ön nem jogosult új
   licenceket kapni ugyanarra az anyagra vonatkozóan a 10. szakasz szerint.

  9. Nem kötelező az elfogadás a példányok birtoklásához

   Önnek nem kötelező elfogadnia a jelen Licencet ahhoz, hogy megkapja
   vagy futtassa a Program egy példányát. Egy Lefedett munka mellékes
   terjesztése, amely kizárólag egyenrangú átvitel használatának
   következménye abból a célból, hogy megszerezzen egy példányt,
   szintén nem igényel elfogadást. A Lefedett munka terjesztését és
   módosítását azonban a jelen Licencen kívül semmi más nem
   engedélyezheti. Ezek a műveletek a szerzői jog megsértésének
   számítanak, ha nem fogadja el a jelen Licencet. Éppen ezért egy
   Lefedett munka módosításával vagy terjesztésével Ön jelzi, hogy
   elfogadta a jelen Licencet.

  10. További fogadók automatikus licencelése

   Egy Lefedett munka minden egyes továbbadásakor a fogadó fél
   automatikusan megkapja az eredeti licenctulajdonosoktól a licencet a
   munka futtatására, módosítására és terjesztésére, a jelen Licenc
   feltételei mellett. Ön nem felelős azért, hogy harmadik felek
   betartsák a jelen Licenc rendelkezéseit.

   "Entitástranzakciónak" nevezzük az olyan tranzakciót, amely átadja
   egy szervezet vagy a szervezet összes vagyontárgyának az
   irányítását, illetve feloszt vagy összeolvaszt szervezeteket.
   Amennyiben egy Lefedett munka terjesztése Entitástranzakcióból
   származik, úgy a tranzakcióban résztvevő minden fél, amely kap a
   munkából egy példányt, megkapja az összes licencet is, amellyel a
   fél jogelődje az előző bekezdés értelmében rendelkezett vagy
   megadhatott, valamint a jogosultságot az érdekelt jogelőd munkájának
   Vonatkozó forrásának birtoklására, amennyiben a jogelőd azzal
   rendelkezik vagy ésszerű erőfeszítésekkel megszerezheti.

   Ön nem tehet további szigorításokat a jelen Licenc keretében megadott
   vagy jóváhagyott jogok gyakorlására vonatkozóan. Például nem
   számíthat fel licencdíjat, jogdíjat, vagy egyéb díjakat a jelen
   Licencben megadott jogok gyakorlásáért, és nem indíthat keresetet
   (beleértve egy per ellen- vagy keresztkereseteit is) azt állítva, hogy
   bármilyen szabadalmi igénypont meg lett sértve a Program
   előállításával, használatával, értékesítésével,
   értékesítésre felkínálásával, illetve a Program vagy annak egy
   részének importálásával.

  11. Szabadalmak

   "Közreműködő" az a szerzőijog-tulajdonos, aki engedélyezi a jelen
   Licenc keretében a Program vagy egy olyan munka használatát, amelyen a
   Program alapul. Az így licencelt munka a közreműködő
   "közreműködői változata".

   A közreműködő "alapvető szabadalmi igénypontjai" a közreműködő
   által birtokolt vagy szabályozott összes igénypont, akár azok,
   amelyek már a birtokában vannak, vagy azok, amelyeknek ezután jut a
   birtokába, és amelyet valamilyen módon megsértene a közreműködői
   változatnak a jelen Licenc alapján engedélyezett előállítása,
   használata vagy értékesítése. Nem tartoznak azonban ide az olyan
   igénypontok, amelyek megsértése csak a közreműködői változat
   további módosításának eredményeképpen állna elő. A jelen
   meghatározás céljaira a "szabályozás" alatt a szabadalom további
   licenceinek a jelen Licenc követelményeinek előírásaival összhangban
   megadásának jogát értjük.

   Minden közreműködő egy nem kizárólagos, az egész világra
   kiterjedő, jogdíjmentes szabadalmi licencet biztosít Önnek az ő
   saját alapvető szabadalmi igénypontjaival kapcsolatban ahhoz, hogy Ön
   előállíthassa, felhasználhassa, értékesíthesse, értékesítésre
   felkínálhassa, importálhassa és egyéb módokon futtassa és
   terjeszthesse az ő közreműködői változatának tartalmát.

   A következő három bekezdésben a "szabadalmi licenc" minden olyan
   kifejezett megállapodásra vagy elkötelezettségre vonatkozik
   elnevezésétől függetlenül, amely egy szabadalom nem
   érvényesítéséről szól (tehát például egy kifejezett engedély
   egy szabadalom alkalmazására, vagy egy szövetség a
   szabadalomsértések miatti perek elkerüléséről). Egy ilyen szabadalmi
   licenc "megadása" egy fél számára egy megállapodást vagy
   kötelezettségvállalást jelent arra nézve, hogy nem érvényesítenek
   a fél ellen szabadalmat.

   Ha egy olyan Lefedett munkát ad tovább, amelyről tudott, hogy függ egy
   bizonyos szabadalmi licenctől és a munka Vonatkozó forrása nem
   érhető el mindenki számára ingyenesen, a jelen Licenc feltételeinek
   megfelelő lemásolásra egy nyilvánosan elérhető hálózati
   kiszolgálón vagy más, készen elérhető módon, akkor

   (1) a Vonatkozó forrást elérhetővé kell tennie, vagy

   (2) meg kell fosztania magát az adott munkára vonatkozóan a szabadalmi
   licenc előnyeitől, vagy

   (3) meg kell szerveznie, a jelen Licenc követelményeivel összhangban,
   hogy kiterjessze a szabadalmi licencet a további fogadó felekre.

   A "tudott, hogy függ" alatt azt értjük, hogy Ön ténylegesen tudja,
   hogy a szabadalmi licenc hiányában az a tény, hogy Ön továbbítja a
   Lefedett munkát az országban, vagy ha azok használják a Lefedett
   munkát az országban, akik Öntől kapják, egy vagy több
   azonosítható, Ön által jogosnak vélt érvényes szabadalmat sért az
   adott országban.

   “Knowingly relying” means you have actual knowledge that, but for the
   patent license, your conveying the covered work in a country, or your
   recipient's use of the covered work in a country, would infringe one or
   more identifiable patents in that country that you have reason to believe
   are valid.

   Ha egyetlen ügylet vagy megállapodás értelmében vagy azzal
   kapcsolatban Ön továbbadja vagy terjeszti a Lefedett munkát, és
   megadja a szabadalmi licencet a Lefedett munkát fogadó felek számára,
   továbbá engedélyezi számukra a Lefedett munka egy adott példányának
   használatát, terjesztését, módosítását vagy továbbadását, akkor
   a megadott szabadalmi licenc automatikusan kiterjesztésre kerül a
   Lefedett munka és a rajta alapuló összes munka minden fogadójára.

   Egy szabadalmi licenc "megkülönböztető", ha a terjedelmében nem
   tartalmazza a jelen Licenc által kifejezetten megadott egy vagy több
   jogot, ha megtiltja azok gyakorlását, vagy feltétele az ilyen jogok
   legalább egyikének nem gyakorlása. Tilos a Lefedett munka
   továbbítása, ha Ön egy olyan megállapodásban résztvevő egyik fél
   egy szoftverterjesztéssel foglalkozó harmadik féllel együtt, amelynek
   keretében Ön fizet a harmadik fél számára a munka továbbításának
   tevékenysége alapján, és amelynek keretében a harmadik fél mindazon
   felek számára, akik Öntől megkapják a Lefedett munkát, egy
   megkülönböztető szabadalmi licencet ad

   (a) a Lefedett munka Ön által továbbított példányaival (vagy az e
   példányokról készült másolatokkal) kapcsolatban, vagy

   (b) elsődlegesen a Lefedett munkát tartalmazó meghatározott
   termékekre és összeállításokra vonatkozóan vagy azokkal
   kapcsolatban, kivéve, ha 2007. március 28. előtt kötötték a
   szerződést vagy kapta meg a szabadalmi licencet.

   A jelen Licenc semmilyen része nem értelmezhető úgy, hogy kizárja
   vagy korlátozza bármely beleértett licencet vagy egyéb jogsértés
   elleni védelmet, amelyek egyébként az Ön rendelkezésére állnak az
   alkalmazható szabadalmi törvények értelmében.

  12. Mások szabadsága nem adható fel

   Ha bármilyen okból (akár bírósági határozat, akár megállapodás,
   akár bármi más eredményeképp) olyan feltételeknek kell megfelelnie,
   amelyek ellentétesek a jelen Licenc feltételeivel, az nem menti fel Önt
   a jelen feltételek figyelembe vétele alól. Ha egy Lefedett munka
   továbbítása nem lehetséges a jelen Licenc és az egyéb vonatkozó
   feltételek kötelezettségeinek együttes betartásával, akkor tilos a
   továbbadás. Ha például egy szabadalmi szerződés nem engedi meg egy
   program jogdíj nélküli továbbterjesztését azok számára, akik
   közvetve vagy közvetlenül megkapják, akkor az egyetlen módja, hogy
   eleget tegyen valaki mindkét feltételnek, az, hogy eláll a Program
   továbbadásától.

   If conditions are imposed on you (whether by court order, agreement or
   otherwise) that contradict the conditions of this License, they do not
   excuse you from the conditions of this License. If you cannot convey a
   covered work so as to satisfy simultaneously your obligations under this
   License and any other pertinent obligations, then as a consequence you may
   not convey it at all. For example, if you agree to terms that obligate you
   to collect a royalty for further conveying from those to whom you convey
   the Program, the only way you could satisfy both those terms and this
   License would be to refrain entirely from conveying the Program.

  13. Együttes használat a GNU Affero General Public License-szel

   A jelen Licenc bármely rendelkezésétől függetlenül Ön jogosult
   bármely Lefedett munkát egyetlen, egyesített munkává
   összeszerkeszteni vagy egyesíteni egy olyan munkával, amelyre a GNU
   Affero General Public License 3. változata érvényes, és azt
   továbbadni. A jelen Licenc feltételei továbbra is érvényesek maradnak
   arra a részre, ami a Lefedett munka, de a GNU Affero General Public
   License 13. szakaszának speciális, a hálózaton keresztüli
   interakcióra vonatkozó követelményei az egyesített munkára
   érvényesek.

  14. A jelen Licenc felülvizsgált változatai

   A Free Software Foundation időről időre kiadja a General Public License
   felülvizsgált és/vagy újabb változatait. Ezek az újabb dokumentumok
   az előzőek szellemében készülnek, de részletekben különbözhetnek,
   hogy új problémákat vagy aggályokat is kezeljenek.

   A dokumentum minden változata egy megkülönböztető verziószámmal
   ellátva jelenik meg. Ha a program szerzői jogi megjegyzésében egy
   bizonyos, "vagy annál újabb" verzió van megjelölve, akkor lehetőség
   van akár a megjelölt, vagy a Free Software Foundation által kiadott
   későbbi verzióban leírt feltételek követésére. Ha nincs ilyen
   megjelölt verzió, akkor lehetőség van a Free Software Foundation
   által valaha kibocsátott bármelyik verzió alkalmazására.

   Ha a Program azt írja elő, hogy egy meghatalmazott döntheti el, hogy a
   GNU General Public License melyik változatát lehessen használni, akkor
   az adott meghatalmazottnak egy adott verzióról szóló nyilvános
   átvételi nyilatkozata véglegesen meghatározza, hogy melyik verziót
   kell a Programhoz választani.

   A későbbi licencváltozatokban előfordulhatnak további vagy eltérő
   engedélyek. Semmilyen szerzőre vagy szerzőijog-tulajdonosra nem
   mérhetők azonban további kötelezettségek amiatt, hogy Ön egy
   későbbi változatot választ.

  15. Garanciavállalás hiánya

   AZ ALKALMAZHATÓ JOGSZABÁLYOK ÁLTAL BIZTOSÍTOTT MAXIMÁLIS MÉRTÉKBEN
   VISSZAUTASÍTJUK A PROGRAMHOZ A GARANCIA BIZTOSÍTÁSÁT. AMENNYIBEN A
   SZERZŐI JOGOK TULAJDONOSAI ÍRÁSBAN MÁSKÉNT NEM NYILATKOZNAK, A
   PROGRAM A "JELEN ÁLLAPOTÁBAN" KERÜL KIADÁSRA, MINDENFÉLE
   GARANCIAVÁLLALÁS NÉLKÜL, LEGYEN AZ KIFEJEZETT VAGY BELEÉRTETT,
   BELEÉRTVE, DE NEM KIZÁRÓLAGOSAN A FORGALOMBA HOZHATÓSÁGRA VAGY
   ALKALMAZHATÓSÁGRA VONATKOZÓ GARANCIÁKAT. A PROGRAM MINŐSÉGÉBŐL ÉS
   MŰKÖDÉSÉBŐL FAKADÓ ÖSSZES KOCKÁZAT A FELHASZNÁLÓT TERHELI. HA A
   PROGRAM HIBÁSAN MŰKÖDIK, A FELHASZNÁLÓNAK MAGÁNAK KELL VÁLLALNIA A
   JAVÍTÁSHOZ SZÜKSÉGES MINDEN KÖLTSÉGET.

  16. Felelősség korlátozása

   A HATÁLYOS JOGSZABÁLYOK ELŐÍRÁSAIT VAGY AZ ÍRÁSOS MEGÁLLAPODÁST
   KIVÉVE, A SZERZŐI JOGOK SEMELYIK TULAJDONOSA, SEM MÁSOK AKIK
   MÓDOSÍTOTTÁK ÉS/VAGY TERJESZTETTÉK A PROGRAMOT A FENTIEKNEK
   MEGFELELŐEN, NEM TEHETŐK FELELŐSSÉ A KÁROKÉRT, BELEÉRTVE MINDEN
   ÁLTALÁNOS, SPECIÁLIS, VÉLETLEN, VAGY KÖVETKEZMÉNYES KÁRT, AMELY A
   PROGRAM HASZNÁLATÁBÓL VAGY A HASZNÁLAT MEGAKADÁLYOZÁSÁBÓL
   SZÁRMAZIK (BELEÉRTVE, DE NEM KIZÁRÓLAGOSAN AZ ADATVESZTÉST, A
   HELYTELEN ADATFELDOLGOZÁST, AZ ÖN VAGY HARMADIK FELEK VESZTESÉGEIT,
   VALAMINT A MÁS PROGRAMOKKAL VALÓ HIBÁS EGYÜTTMŰKÖDÉST), MÉG AKKOR
   SEM, HA EZEN FELEK TUDATÁBAN VOLTAK, HOGY ILYEN KÁROK KELETKEZHETNEK.

  17. A 15. és 16. szakaszok értelmezése

   Amennyiben a fenti garanciaelutasítást és felelősségkorlátozást
   teljes egészében nem engedélyezik a helyi törvények, úgy a
   felülvizsgáló bíróságoknak azt a helyi törvényt kell alkalmazniuk,
   amely legközelebb áll a Programmal kapcsolatos mindennemű polgári
   peres felelősség elutasításához, kivéve, ha a Program egy
   példányához garancia vagy felelősségvállalás van mellékelve
   díjfizetés ellenében.

FELTÉTELEK ÉS KIKÖTÉSEK VÉGE

Hogyan alkalmazhatók ezek a szabályok egy új programra?

   Ha valaki egy új programot készít és szeretné, hogy az a bárki
   számára a lehető leginkább hasznos legyen, akkor a legjobb módszer,
   hogy azt szabad szoftverré teszi, megengedve mindenkinek a szabad
   másolást és módosítást a jelen feltételeknek megfelelően.

   Ehhez a következő megjegyzést kell csatolni a programhoz. A
   legbiztosabb ezt minden egyes forrásfájl elejére beírni, így
   közölve leghatásosabban a garancia visszautasítását; ezenkívül
   minden fájl kell, hogy tartalmazzon egy copyright sort és egy mutatót
   arra a helyre, ahol a teljes szöveg található. [A gyakorlatban ezt
   angolul kell megtenni. A magyar fordítást mellékeljük.]

  <Egy sor, amely megadja a program nevét és funkcióját>
  Copyright (C) <év>  <szerző neve>

  This program is free software: you can redistribute it and/or modify
  it under the terms of the GNU General Public License as published by
  the Free Software Foundation, either version 3 of the License, or
  (at your option) any later version.

  This program is distributed in the hope that it will be useful,
  but WITHOUT ANY WARRANTY; without even the implied warranty of
  MERCHANTABILITY or FITNESS FOR A PARTICULAR PURPOSE.  See the
  GNU General Public License for more details.

  You should have received a copy of the GNU General Public License
  along with this program.  If not, see <http://www.gnu.org/licenses/>.


  Ez a program szabad szoftver; terjeszthető illetve módosítható a
  Free Software Foundation által kiadott GNU General Public License
  dokumentumában leírtak; akár a licenc 3-as, akár (tetszőleges) későbbi
  változata szerint.

  Ez a program abban a reményben kerül közreadásra, hogy hasznos lesz,
  de minden egyéb GARANCIA NÉLKÜL, az ELADHATÓSÁGRA vagy VALAMELY CÉLRA
  VALÓ ALKALMAZHATÓSÁGRA való származtatott garanciát is beleértve.
  További részleteket a GNU General Public License tartalmaz.

  A felhasználónak a programmal együtt meg kell kapnia a GNU General
  Public License egy példányát; ha mégsem kapta meg, akkor
  tekintse meg a <http://www.gnu.org/licenses/> oldalon.

   A programhoz csatolni kell azt is, hogy miként lehet kapcsolatba lépni a
   szerzővel, elektronikus vagy hagyományos levél küldésével.

   Ha a program interaktív, írjon ki a következőhöz hasonló rövid
   üzenetet a program indulásakor:

  <program> Copyright (C) <év><szerző neve>

  This program comes with ABSOLUTELY NO WARRANTY; for details type `show w'.
  This is free software, and you are welcome to redistribute it
  under certain conditions; type `show c' for details.

  Ehhez a programhoz SEMMILYEN GARANCIA NEM JÁR; a részletekért
  írja be a 'show w' parancsot. Ez egy szabad szoftver, bizonyos
  feltételek mellett terjeszthető, illetve módosítható; a részletekért
  írja be a 'show c' parancsot.

   A show w és show c képzeletbeli parancsok, és a GPL megfelelő részeit
   kell megjeleníteniük. Természetesen a valódi parancsok a show w és
   show c parancstól különbözhetnek; egy grafikus felületen lehet egy
   „névjegyablak”.

   Ha szükséges, meg kell szerezni a munkáltatótól (ha a szerző
   programozóként dolgozik) vagy az iskolától a program szerzői
   jogairól való lemondás igazolását. További információ ezzel
   kapcsolatban, illetve arról, hogyan lehet alkalmazni és betartani a GNU
   GPL-t, a <http://www.gnu.org/licenses/> címen olvasható.

   A GNU General Public License nem engedi meg, hogy a program része legyen
   szellemi tulajdont képező programoknak. Ha a program egy
   szubrutinkönyvtár, akkor megfontolhatja, hogy nem célszerűbb-e
   megengedni, hogy szellemi tulajdont képező alkalmazásokkal is
   összefűzhető legyen a programkönyvtár. Ha ezt szeretné, akkor a GPL
   helyett a GNU LGPL-t kell használni. Először azonban kérjük, olvassa
   el a <http://www.gnu.org/philosophy/why-not-lgpl.html> dokumentumot.
